בנימין גרוס

בנימין (בנו) גרוס (19 בספטמבר 1925 – י"ח באב תשע"ה, 3 באוגוסט 2015) היה הוגה יהודי. פרופסור באוניברסיטת בר-אילן שם היה דיקן הפקולטה למדעי הרוח. נחשב למומחה למשנתו של המהר"ל מפראג.

קורות חיים 
נולד בשטרסבורג שבצרפת לאלימלך (אמיל) וחיה (אווה) גרוס. בצעירותו היה פעיל בתנועת הנוער ישורון.

למד פילוסופיה באוניברסיטת שטרסבורג אצל פרופ' אנדרה נהר, ועשה את הדוקטורט שלו על הספר "נצח ישראל" של המהר"ל מפראג. מאוחר יותר, השתלם באוניברסיטה העברית בירושלים, ולמד בישיבות.

ב-1948, בהיותו בן 23, ייסד את בית הספר היהודי "עקיבא" בשטרסבורג והיה מנהלו במשך 25 שנים. ב-1950 נישא למרים לבית מילר, לזוג נולדו חמישה ילדים. אחד מהם נפטר.

עלה לארץ ישראל בשנת 1969, והשתקע בירושלים. השתלב במערכת החינוך בתחום של פילוסופיה יהודית ומחשבת ישראל. לימד, בין היתר במכללה ירושלים. כיהן כמרצה בכיר באוניברסיטת בר-אילן, והגיע לדרגת דיקן בפקולטה למדעי הרוח שם. פרסם מאמרים רבים בענייני חינוך בכתבי עת.

לאחר יציאתו לגמלאות גרוס היה פעיל בענייני חינוך ומחשבת ישראל, והמשיך לכתוב ולתת הרצאות.

פרופ' בנימין בנו גרוס, נפטר בי"ח באב התשע"ה, 3 באוגוסט 2015.

מספריו 
 נצח ישראל (השקפתו המשיחית של המהר"ל מפראג על הגלות והגאולה), מצרפתית נ’ דויטש והמחבר, דביר, תשל"ד
 יהי אור (נר מצווה למהר"ל מפראג), הוצאת ראובן מס, 1995
 ברית הלשון (הרפתקת הדיבור במחשבת היהדות), מצרפתית מרים טבעון, הוצאת ראובן מס, 2004
 עולם לא-מושלם (למען חירות אחראית), הוצאת ראובן מס, 2008
 המשפחה במשנתם של הרמן כהן ופראנץ רוזנצוויג, ‬אוניברסיטת בר-אילן, רמת גן תשל"ג. 
 איש ההלכה, תרגום של הספר "איש ההלכה" של הרב סולובייצ'יק לצרפתית עם הערות
 עץ החיים (ביאור לספר נפש החיים)
 סדרת ספרים בצרפתית בעקבות סדרת טלוויזיה עם ז'וזי אייזנברג בנושאי תנ"ך
 האתגרים של הקיום היהודי, ביאור המאמר 'למהלך האידיאות בישראל' שבספר אורות של הרב אברהם יצחק הכהן קוק, מוסד הרב קוק, ה'תשע"ג.
 תשובה וגאלה, ("אורות התשובה" לרב אברהם יצחק הכהן קוק עם מבוא, פירוש והערות על התפתחות התשובה בהגות היהודית) הוצאת ראובן מס, 1999

לכבודו
 על התשובה והגאולה ("אורות התשובה" לראי"ה קוק - על התפתחות רעיון התשובה בהגות היהודית), הוצאת ראובן מס, 1999.

קישורים חיצוניים
 בנימין גרוס, המשפחה במשנתם של הרמן כהן ופראנץ רוזנצוויג, אתר דעת
 בנימין גרוס, אמונה ונאמנות במשנתו של המהר"ל, סיני, אתר דעת

פילוסופים ישראלים
פילוסופים יהודים צרפתים
פילוסופים של היהדות
ישראלים ילידי צרפת
בוגרי אוניברסיטת שטרסבורג
עולים בשנות ה-1960
אנשי חינוך יהודים צרפתים
סגל אוניברסיטת בר-אילן: מחשבת ישראל
סגל מכללה ירושלים
ישראלים שנולדו ב-1925
ישראלים שנפטרו ב-2015